मारी ज्यी मोरजी हे काय जोहलो मी हे तोहलाच आखा माणहे रेणे जुवे, पुण एकेकाह बोगवानान उगे रेन खास खास वरदान जुड़ेल हे, कुणीह कोहली बातीन ते कुणीह कोहली बातीन।
8 एवी मी बिगेर वाराड़ा वाल्युह एने रांडायेल बायकुन बारामाय केथु, काय त्युन केरता एखालो रेणे हाजो हे, जोहलो मी हे। 9 पुण केदी त्यु दिर नाय खाय ते, वाराड़ केर लेय; काहाकाय वाराड़ केरनो कुवारो रेणे रेन हाजो हे।
एने केदी आंगे एय बी जाय ते बिगेर दिहरो वाराड़ किरेल रेय, नाहते तीन एदम्या हेऱ्यी पोशी मेल केर लेय, एने एदमी बी तान बायकुह सोड़नेन केरता लेख्यो नाय आपी।
काहाकाय एय बायकु तु काय जाणेह, काय तु तार एदम्यान सुटकारो केराव लिहे? एने एय एदमी तु काय जाणेह, काय तु तारी बायकुन सुटकारो केराव लिहे?
एय बाय बोणहा, जो कुण जी हाल माय हादाड़ील हे, तो बोगवानान ओंगाण तीच हाल माय जीवो।
25 कुवाऱ्युन बारा माय मालीकान काल्लोस उकुम माहु नाह जुड़नो, पुण बोरहावालो एणेन केरता जोहलो किव मालीक मार पोर किरेल हे, ताच ने होस अनुमती आपथु। 26 मारी सोमेज माय ज्यो हाजो हे काय आज काल वेलान कारेण माणुह जोहली हालेत माय हे तोहलोस रेय। 27 केदी तारी बायकु एय ते ती हिऱ्यो रेन आंगे एणेन केरता लेख्यो आपणेन कोसीत मा किरहे, एने केदी तारी बायकु निहे एय ते बायकु मा हुदही। 28 पुण केदी तु वाराड़ बी किरहे तीबी पाप नाह सोतो, एने केदी कुवारली सोरीन वाराड़ एय ते पाप नाह सोतो, पुण ओहलाह माणहाह वाराड़ान कारेण सेरीरान दुख एय एने मी वोचाड़ने होदथु। 29 एय बाय बोणहा मी ज्यो केथु, काय टेम कोम किरेल हे, तानकेरता काय जान बायकु हे ता ओहला रेय काय सुमजो तान बायकु निहे एय; 30 एने रेड़नारे ओहला रेय, सुमजो रेड़तेस नाह, एने खुसी केरनारे ओहला रेय सुमजो खुसीस नाह केरती, एने वेचातो लेणारे ओहला रेय सुमजो ता फाय काईच निहे एय। 31 एने ज्या दुनियान वोस्तुह वापेरनारे ओहला रेय काय ती वोस्तु माय खोवाय नाय जाय; काहाकाय ज्यी दुनियान रिती एने वेवारो खेतेम एण्यो हे।
32 मी ज्यो होदथु काय तुमूह चिन्ता माय नाय जिवी, काहाकाय बिगेर वाराड़ावालो एदमी मालीकान वातुन चिन्ता माय रिथे, काय मालीकाह किहीक खुस मेलु। 33 पुण वाराड़ावालो माणुह दुनियान वातुन चिन्ता माय रिथे, काय मारी बायकुह किहीक खुस मेलु। 34 वाराड़ावाली एने बिगेर वाराड़ावाली माय बी मालमात हे, बिगेर वाराड़ावाली मालीकान चिन्ता माय रिथे, काय ती सेरीर एने जीव दुयू माय चोखाली रेय, पुण वाराड़ावाली दुनियान चिन्ता माय रिथे, काय मार एदम्याह किहीक खुस मेलु। 35 मी ज्यी वातु तुमरास फायदान केरता केथु, नाह काय तुमूह फासाड़नेन केरता, पुण ज्यानकेरता काय जोहलो होबाथे, तोहलोस केराय जाय काय तुमू एक मोन एन मालीकान सेवा चाकरी माय लागीन रिवो।
39 जाह वोर एगदी बायकुन एदमी जीवतालो रिथे, ताह वोर ती ता हेऱ्यी बांदायेल हे; पुण केदी तीन एदमी मोर जाय ते ती कुणी हेऱ्यी बी वाराड़ केर सिकेह, पुण मालीक पोर बुरहो केरनार रेणे जुवे। 40 पुण केदी ती वाराड़ नाय केरी, ते मार विचारा माय उंजु बी हाजो हे; एने मी सोमेजथु काय बोगवानान जीव मार माय बी हे।
